Bus utawa bis iku kendaraan gedhé mawa rodha, dipigunakaké kanggo ngamot panumpang sing akèh. Istilah bus iki asalé saka basa Latin, omnibus, sing tegesé (kendaraan sing mandheg) ing kabèh (halte).

Sembarang kelas kendaraan roda gedhe sing digerakake dhewe sing dirancang kanggo nggawa penumpang, umume ing rute tetep bisa diarani bis. Dikembangake ing awal abad kaping 20, kanggo nyedhiyakake keluwesan rute sing luwih gedhe, iki minangka asil alami saka pelatih sing didorong jaran. Ing wektu saiki, bis ditetepake minangka kendaraan sing bisa nampung luwih saka 10 penumpang.

Jinis

Coach / Motorcoach 

Coach utawa motorcoach lumrahé awujud kendaraan sing dirancang kanggo lelungan adoh. Bus iki dipepaki kanthi kursi sing luwih nyaman, sawijiné ruangan kanggo wadhah bagasi, lan mesin sing luwih gedhé. Kendaraan iki lumrahé luwih dhuwur tinimbang bus biyasa, lan dijangkepi nganggo AC, toilet, lan sistem audio/video.

Coaches / motorcoach iku kendaraan sing fleksibel lan bisa kanggo pariwisata, lelungan liburan utawa lelungan antar-kutha.

Bus tingkat 

Bus tingkat dirakit kanthi loro lantai supaya bisa ngamot luwih akèh panumpang. Dikenal minangka péranganing transportasi publik ing Jakarta lan uga ing sawenèh kutha gedhé liya kaya ta London, Mumbai, Hong Kong, Singapura, Dublin, Berlin, Davis, California, lan Victoria, British Columbia.

Routemaster London yaiku modhel spesifik bis double-decker kang digunakaké wiwit pertengahan taun 1950  wis dadi ikon kutha London. Bis iki duwé platform rear bukaan kanggo metu lumebune penumpang. Sopir manggon ing panggonan mirunggan, béda karo penumpang. Kang njaluki tarif yaiku kondektur bis kang mubeng njaluki marang penumpang. Routemasters sedang ditarik saka rutene banjur digantikekake bis tingkat kang luwih modhèren utawa single-dek bis gandheng (ngisor). Nanging penumpang isih ngarapake anané bis iki kanggo sarute kanggo tujuan warisan.

Tambahan dhuwuré kendaraan double-deck ndadèkaké menarik digunakaké tur ing tengah dalan, apamaneh ing kutha-kutha ing sakabehing donya kang ora migunakaké kendaraan double-deck kanggo layanan normal. Bis lumrahé digawé kanthi jendhela gedhé lan / utawa dek dhuwur kang kabuka kanggo nguduhake sudut pandang paling apik saka jero kendaraan.

Bus sekolah 

Bus sekolah kanggo ngamot bocah-bocah sekolah saka papan panggonane (omah) marang sekolah manawa papan panggenane luwih adoh yèn lumaku. Ing AS bus sekolah padatane duwé warna kusus yaiku kuning lan dijangkepi karo lampu peringatan lalu lintas sarta dijangkepi pengaman liyané kang digunakaké nalika para penumpang munggah utawa mudun saka bis. Bus sekolah padatane dioperasekaké nganggo dhistrik sekolah utawa penyedia jasa bus sekolah kang dikontrak.

First Student ngenalaké bis-bis kuning ing Karajan Manunggal. Nanging akehé pelayanan bis sekolah ditindakaké kanthi nggunakaké bis-bis biyasa.

Ing nagara-nagara liya, bis sekolah ora tansah warna kuning. Buenos Aires, lan kemungkinan uga bis-bis sekolah liyané ing Argentina diwènèhi warna kuning tela lan ditulisi escolares.

Ing Jakarta tau dicoba diwanuhaké bus sekolah déning pamrintah Jakarta, nanging proyek iki ora kasil amarga kerep ana penumpang kang dudu murid sekolah uga tumut nggunakaké. Saweneh sekolah swasta ing sawenèh papan ing Indonésia mènèhi pelayanan bis sekolah kanggo siswa-siswane.

Bus belajar 
Bus belajar yaiku sawijiné bis mirunggan kang digunakaké perusahaan bis kanggo nglatih kaprigelan nyupir para sopir bis. Bis iki uga minangka nglatih wong kang péngin dadi sopir bis. Latian nyupir bis ing dalan dadi pérangan kang wigati saka pendhidhikan iki kaya gladhèn nyupiri montor biyasa.

Pranala njaba 

 Pratélan Perusahaan Bus. Akèh prusahaan bus ing Indonésia, nanging mung sawatara sing duwé situs wèb, antarané:

 PO.Bhinneka-Sangkuriang 
 Bimo Transport
 Hiba Utama
 Kramat Djati
 Eka Sari Lorena dan Ryanta Mitra Karina
 Nusantara
 Pahala Kencana 
 Rosalia Indah
 OBL Safari Dharma Raya
 Sedya Mulya 
 Puspa Jaya 

 
 
Tunggangan